KIRJALLINEN KYSYMYS P-1840/99

esittäjä(t): Christos Folias (PPE-DE) komissiolle

(11. lokakuuta 1999)

Aihe: Euroopan unionin ympäristöpolitiikka

Ympäristövahinkoja, jotka äskettäin sotilaallinen väliintulo Kosovossa aiheutti, ei ole vielä täysin arvioitu, ja on mahdollista, että alueen asukkaiden terveys on vaarassa.

Todennäköisesti rajat ylittävä saastuminen ilman, meren ja useiden valtioiden läpi virtaavien alueen jokien saastuminen voi heikentää ympäristön laatua myös naapurimaissa, nimittäin Kreikassa ja muissa Balkanin maissa, jotka ovat hakeneet Euroopan unionin jäsenyyttä ja joissa toteutetaan liittymistä valmistelevaa ympäristöstrategiaa.

Komissiolta kysytään:

1. Aikooko se arvioida, ja koska, mahdolliset ympäristövahingot?

2. Miksi ei vielä ole hyödynnetty Kööpenhaminassa sijaitsevaa Euroopan ympäristökeskusta ja ympäristön tutkimuslaitosta Ispraa, joilla on välttämätön tietotaito ja materiaalistekniset perusrakenteet asianmukaisten tutkimusten suorittamiseen?

3. Kuinka komissio aikoo ottaa ympäristöä koskevat ongelmat huomioon sen rahoituksen yhteydessä, jota alueen maille tarjotaan vakaussopimuksen ja Balkanin jälleenrakennuselimen yhteydessä?

Margot Wallströmin komission puolesta antama yhteinen vastaus kirjallisiin kysymyksiin E-1716/99, P-1840/99 ja P-1871/99

(25. marraskuuta 1999)

Komissio pyytää parlamentin jäseniä tutustumaan Lucio Maniscon esittämään kirjalliseen kysymykseen E-1481/99(1) annettuun vastaukseen sekä Alexandros Alavanoksen Euroopan parlamentin syyskuun 1999 istuntojakson kyselytunnilla esittämään suulliseen kysymykseen H-429/99(2) annettuun vastaukseen.

Komissio haluaa lisätä, että Keski- ja Itä-Euroopan ympäristökeskus valittiin suorittamaan konfliktin aiheuttamien ympäristövaikutusten alustava arviointi, sillä sen on mahdollista tehdä tällainen arviointi nopeasti kyseessä olevissa maissa sijaitsevien toimistojensa kautta.

Entisen Jugoslavian alueen poliittinen tilanne rajoittaa edelleen unionin toimielinten pääsyä alueelle. Tästä syystä komissio on ottanut tiiviisti osaa Yhdistyneiden Kansakuntien ympäristöohjelmaan kuuluvan Balkanin erityisryhmän suorittamaan sodan aiheuttamien ympäristövaikutusten arviointiin. Erityisryhmä on juuri laatinut loppuraporttinsa, josta käy ilmi, ettei Kosovon kriisi aiheuttanut koko Balkanin aluetta koskevaa ympäristökatastrofia. Komissio tutkii parhaillaan kyseisen raportin yksityiskohtia. Mitä tulee tuleviin toimiin, komissio teki monta mahdollisia paikallisia ympäristöhankkeita koskevaa ehdotusta Barissa 9. lokakuuta 1999 kokoontuneessa vakautussopimustyöryhmässä, joka käsitteli taloudellista elpymistä, kehitystä ja jälleenrakentamista. Yhteisön rahoitusta vakautussopimuksen yhteydessä ei ole

vielä määritelty, mutta siinä noudatetaan neuvoston syyskuussa 1999 vahvistamia yhteisön vakautussopimuksen toimiin osallistumista ja sen elimiä koskevia suuntaviivoja. Vakauttamissopimuksen puitteissa toteutetuille hankkeille myönnettävästä komission rahoituksesta ei ole vielä päätetty, mutta niissä noudatetaan myös neuvoston syyskuussa 1999 antamia yhteisön vakautussopimuksen toimiin osallistumista ja sen elimiä koskevia suuntaviivoja sekä ehtoja, joita sovelletaan yhteisön kyseisellä alueella sijaitseville maille myöntämien tukien käyttöön vakautus- ja assosiaatioprosessissa noudatettavan alueellisen lähestymistavan mukaisesti.

Komissio ei ole jättänyt huomioimatta ympäristöasioita missään edellä mainituissa toimissa. Bosnialle ja Hertzegovinalle, Kroatialle, Jugoslavian liittotasavallalle ja entiselle Jugoslavian tasavallalle Makedonialle annettavasta avusta annetun asetuksen (EY) N:o 1628/96 muuttamisesta 20 päivänä huhtikuuta 1998 annetun neuvoston asetuksen (EY) N:o 851/98(3) soveltamisalaan kuuluvat selvästi jälleenrakentamiseen, taloudelliseen elpymiseen ja kehitykseen liittyvät ympäristöasiat. Tilannetta ei ole muuttanut ehdotus kyseisen asetuksen muuttamisesta(4), jonka säännöksillä on tarkoitus perustaa Kosovon jälleenrakennuksesta vastaava virasto. Mikään muu ehdotus asetuksen muuttamiseksi ei myöskään muuta tämänhetkistä tilannetta ympäristöasioiden osalta. Vakautus- ja assosiaatiosopimuksissa on sovittu kaikista yhteisön kannalta tärkeistä asioista kyseessä olevan maan kanssa, ja siksi myös ympäristöasiat kuuluvat niiden soveltamisalaan. Kosovon ympäristötuhot on mainittu erityisesti tätä asiaa koskevassa komission tiedonannossa(5). Vakautussopimuksen soveltamisalaan kuuluvat myös ympäristöasiat, jotka ovat luonteeltaan alueellisia.

Komissio ei ole tietoinen minkäänlaisista yhteisön toimien aiheuttamista korvausvaatimuksista. Koska kyse ei ollut yhteisön vaan NATO:n toimista, on epätodennäköistä, että unionille tai komissiolle esitettäisiin korvausvaatimuksia. Koska neuvosto ei ole antanut uusia ohjeita, erityistukea myönnetään yhteisön olemassa olevien välineiden puitteissa.

(1) EYVL C 203, 18.7.2000, s. 2.

(2) Keskusteltavat aiheet Euroopan parlamentissa (syyskuu 1999).

(3) EYVL L 122, 24.4.1998.

(4) KOM(1999) 312 lopullinen.

(5) KOM(1999) 235 lopullinen.